Java
I Java dia nosin' i Indônezia ao amin' i Insolindia, izay tondrahan' ny Ranomasimbe Indiana ao atsimo sy ny Ranomasin' i Java ao avaratra, hodidinin' i Somatra ao avaratra-andrefana, ny nosy Baly ao atsinanana ary i Bôrneô ao avaratra. Atao hoe Jawa izy amin' ny teny indôneziana. Misy mponina manodidina ny 150 tapitrisa izy (60 %n' ny tamba-nosin' i Indônezia), ka izy no nosy be mponina indrindra eto an-tany. Mahatratra 1 000 km ny halavany ary 128 300 km2 ny velerany miaraka amin' ny nosy manakaiky azy atao hoe Madora sy ny nosy madinika maro hafa koa. Ny toetany misy ao aminy dia toetanim-pehibe. Ao amin' ny morontsiraka avaratr' i Java ao amin' ny ilany andrefana no misy an' i Jakarta renivohitr' i Indônezia.